Държавен вестник, бр. 25, 2009 г., стр. 20

С Т Р .  20
Д Ъ Р Ж А В Е Н   В Е С Т Н И К
Б Р О Й  25
(4) Съдът се произнася с определение в за-
седание, което не е публично. Определението
се обявява на страните и не подлежи на об-
жалване.
Раздел III
Засилени предпазни мерки. Употреба на
сила, помощни средства и оръжие
Чл. 112. (1) При изпълнение на служебните
си задължения държавните служители от мес-
тата за лишаване от свобода могат да използ-
ват физическа сила, помощни средства и оръ-
жие, ако спазването на реда и дисциплината не
може да бъде постигнато по друг начин.
(2) За осигуряване на лична безопасност
при изпълнение на служебните си задълже-
ния държавните служители от местата за ли-
шаване от свобода могат да използват шле-
мове, щитове, бронирани жилетки и други
средства за индивидуална защита, които са на
въоръжение в Министерството на вътрешни-
те работи.
Чл. 113. (1) Държавните служители от мес-
тата за лишаване от свобода могат да употребя-
ват физическа сила в следните случаи:
1. при явно неподчинение и/или отказ да се
изпълни законово нареждане или забрана;
2. при физическа съпротива, нападение или
посегателство върху техния живот или върху
живота на друго лице;
3. за предотвратяване на бягство при задър-
жане или конвоиране на лишен от свобода, ако
той окаже съпротива или не се подчинява.
(2) Употребата на физическа сила включва
и използването на бойни приложни техники.
Чл. 114. (1) Употребата на помощни средст-
ва се допуска, ако резултатът не може да бъде
постигнат с използване на физическа сила:
1. за освобождаване на заложници;
2. за освобождаване на завзети помещения и
сгради, съоръжения и транспортни средства;
3. за пресичане на групово нападение, бари-
кадиране или за прекратяване на буйство или
друг вид агресивно поведение;
4. при конвоиране или задържане на лишен
от свобода;
5. когато в резултат на психическо разстройс-
тво или депресия има опасност лишеният от
свобода да посегне на живота си или на живота
и здравето на друго лице.
(2) Помощни средства са: белезници, усми-
рителни пояси, каучукови, пластмасови, щур-
мови и електрошокови палки и прибори, халос-
ни патрони, патрони с гумени, пластмасови и
шокови куршуми, светлинни и звукови устройс-
тва с отвличащо въздействие, устройства за
отваряне на помещения, служебни кучета, во-
дометни и въздухоструйни машини и други,
които са одобрени от министъра на вътрешни-
те работи и са на въоръжение в Министерство-
то на вътрешните работи; сълзотворни, пара-
лизиращи и други химически вещества, утвър-
дени от министъра на здравеопазването.
Чл. 115. (1) Използването на физическа сила
и помощни средства се съобразява с конкретна-
та обстановка, характера на нарушението и
личността на нарушителя.
(2) При използването на физическа сила и
помощни средства държавните служители от
местата за лишаване от свобода са длъжни по
възможност да пазят здравето и да вземат всич-
ки мерки за опазване на живота на лицата, сре-
щу които са насочени.
(3) Използването на физическа сила и по-
мощни средства се прекратява незабавно, след
като бъде овладяна обстановката.
(4) По отношение на лишени от свобода в
напреднала възраст или с видими физически
или психически недостатъци употребата на
физическа сила и помощни средства се допус-
ка само в случаите на внезапно нападение,
задържане, освобождаване на заложници и
завзети територии, както и при групови не-
подчинения, когато са изчерпани всички дру-
ги средства.
Чл. 116. (1) В местата за лишаване от свобо-
да може да се употреби оръжие като крайна
мярка за:
1. пресичане на бягство;
2. защита от нападение, застрашаващо жи-
вота и здравето, както и при освобождаване на
заложник;
3. отблъскване на групово или въоръжено
нападение.
(2) По отношение на лишени от свобода
непълнолетни или жени може да се употреби
оръжие само при въоръжено нападение.
Чл. 117. (1) Физическа сила, помощни сред-
ства и оръжие се използват след изрично пре-
дупреждение.
(2) Служителите от местата за лишаване от
свобода могат да използват физическа сила,
помощни средства и оръжие само ако са преми-
нали през специален курс на обучение.
(3) След употребата на физическа сила, по-
мощни средства и оръжие служителите от мес-
тата за лишаване от свобода са длъжни да ока-
жат помощ на ранените и пострадалите.
Чл. 118. (1) Помощните средства и оръжие
се използват след нареждане на началника на
затвора, поправителния дом, затворническото
общежитие или ареста. В извънработно време
нареждането се дава от командира на дежурна-
та част. При внезапно нападение и внезапно
възникнали обстоятелства решението се взема
от служителя.
(2) За употребата на физическа сила, помощ-
ни средства или оръжие се съставя доклад и се
уведомява незабавно съответният прокурор.